**Tovább gurul a Hankook Tire Abroncsadományozási**

**Programja**

**A „Hankook Értékteremtő Program” keretében futó abroncsadományozási kezdeményezés immáron harmadik éve bizonyít. A program keretében a vállalat 2012-ben és 2013-ban megközelítőleg 50 millió forint értékben, több mint 2600 abroncsot adományozott olyan közhasznú szervezeteknek, amelyek munkájukkal a társadalom számára fontos szolgálatot tesznek. Az országos hatókörű szervezetek közül idén a BM Országos Katasztrófavédelmi Főigazgatóság részesül a vállalat mintegy 10 millió forint értékű abroncsadományában. Tavaly első ízben 80 kisebb non-profit szervezet is abroncsadományhoz juthatott, mindezt pályázat formájában, 2014-ben pedig folytatódik a Magyarországon egyedülálló adományozási program. A kisebb non-profit szervezetek számára a pályázat felülete 2014. március 31-én (hétfőn) nyílik meg a** [**www.hankookadomany.hu**](http://www.hankookadomany.hu) **oldalon.**

***Rácalmás, 2014. március 31.*** – A Hankook Tire Magyarország 2014-ben ismét meghirdeti Abroncsadományozási Programját, hogy olyan szervezeteknek nyújtson segítséget, amelyek tevékenységükkel a leginkább rászorulókat szolgálják. A program az idei évben is két részből áll majd. Az országos hatókörű szervezetek közül 2014-ben a BM Országos Katasztrófavédelmi Főigazgatóság részesül majd abroncsadományban mintegy 10 millió forint értékben, a kisebb non-profit szervezetek pedig további 10 millió forint körüli értékben a már tavaly sikerrel alkalmazott módon, az erre a célra létrehozott <www.hankookadomany.hu> honlapon keresztül pályázhatnak majd.

A Hankook Tire, folytatva tavalyi kezdeményezését, idén is elsősorban a vér- vagy szervszállítás, betegszállítás, gyermekmentés, koraszülöttmentés, gyermekedukáció vagy bűnmegelőzés területén tevékenykedő kisebb szervezeteket kívánja támogatni. A kiírási feltételek változatlanok, a 2014. március 31-én induló <www.hankookadomany.hu> oldalon a jelentkező szervezetek legfeljebb 12 darab, azaz 3 garnitúra Hankook gumiabroncsra adhatják le igényüket, a beadási határidő 2014. június 30. A kisebb non-profit szervezetek számára továbbra is feltétel, hogy a regisztráló szervezet közhasznú vagy kiemelten közhasznú alapítványi, közalapítványi vagy egyesületi formával rendelkezzen; és minimum 5 éve tevékenykedjen. A szervezetek kétévente pályázhatnak ismételten adományért. A kedvezményezett szervezeteket a Hankook a program anyagi kerete erejéig és a kért abroncsok elérhetőségének függvényében választja ki. Az értesítésre elektronikus úton, 2014. szeptember 1-jét követően kerül sor. A kiválasztott szervezetek ezt követően 2014 őszén, a Hankook Tire magyarországi üzemében, a rácalmási gyárban vehetik majd át az abroncsokat.

Az Abroncsadományozási Program keretében a Hankook 2012-ben és 2013-ban megközelítőleg 50 millió forint értékben, több mint 2600 abroncsot adományozott olyan közhasznú szervezeteknek, amelyek munkájukkal a társadalom számára fontos szolgálatot tesznek. Az országos hatókörű szervezetek közül a vállalat korábban az Országos Mentőszolgálatnak (immáron két ízben), a BM Országos Katasztrófavédelmi Főigazgatóságnak és a Magyar Vöröskeresztnek nyújtott jelentős támogatást gumiabroncsok formájában, valamint 80 kisebb non-profit szervezetnek 2013-ban.

Az abroncsadományozási programról bővebb információ a [www.hankookadomany.hu](http://www.hankookadomany.hu) oldalon található.

###

**A Hankook Értékteremtő Programról**

A Hankook Tire Magyarország Kft. 2012-ben indította útjára átfogó társadalmi felelősségvállalási (CSR) programsorozatát, a „Hankook Értékteremtő Programot”, amely három pillérre épül: környezet, egészség és oktatási-társadalmi ügyek. A kezdeményezés célja, hogy a Hankook Tire Magyarország Kft., mint hazánk egyik legdinamikusabban fejlődő vállalata, felelős társadalmi szereplőként segítséget nyújtson olyan környezeti és társadalmi ügyekben, amelyek mindannyiunk érdekeit szolgálják.

A vállalat Értékteremtő Programja keretében már több helyi és országos jelentőségű akciót is indított, így a Dunaújvárosi- és az Országos Mentőszolgálatnak, a BM Országos Katasztrófavédelmi Főigazgatóságnak, és a Magyar Vöröskeresztnek adományozott 20 millió forint összértékű gumiabroncsot, főtámogatóként szponzorálta az 5. és 6. Gyerek ARC rajzversenyt és kiállítást; valamint számos helyi rendezvényt támogat a dunaújvárosi régióban, például a nagysikerű Parázs-Varázs Közösségi Grillpartyt vagy a Rácalmási Tökfesztivált.

A Hankook 2013. június elején útjára indította a Hankook Értékteremtő Önkéntes Programot is, amelynek keretein belül a vállalat dolgozói az általuk javasolt közhasznú szervezetek és közintézmények javára végezhetnek önkéntes munkát. A megvalósításhoz a cég biztosította a szükséges eszközöket és segédanyagokat több mint 2 millió forint értékben.

**A Hankook Tire vállalatról**

A Hankook Tire a világ egyik legdinamikusabban fejlődő gumiabroncsgyártójaként innovatív, kiváló minőségű radiál abroncsokat gyárt személygépkocsik, terepjárók, SUV-ok, könnyű tehergépkocsik, buszok és a motorsport számára (mind a pályás versenyeken, mind pedig ralin résztvevő csapatoknak). Öt kutató-fejlesztő központjában (Korea, Németország, Egyesült Államok, Kína és Japán) testreszabott és jövőbe mutató technológiákat fejleszt az adott piacok követelményeinek és a helyi fogyasztók igényeinek megfelelően. A Hankook Tire több mint 180 országba szállítja termékeit, és világszinten több mint 20 000 alkalmazottat foglalkoztat. A világ számos vezető autógyártója első gyári felszerelésként is a Hankook Tire abroncsait választja. A vállalat bevételének kb. 80 százalékát az egyre bővülő Koreán kívüli szállítások adják.

A Hankook Tire európai központja Neu-Isenburgban található, Frankfurt am Main közelében. A vállalatnak Németországban, Nagy-Britanniában, Franciaországban, Olaszországban, Spanyolországban, Hollandiában, Magyarországon, Oroszországban, Törökországban, Svédországban és Lengyelországban vannak képviseletei. A termékeket regionális nagykereskedők terítik a további európai országokban.

A Hankook Magyarországot választotta európai gyárának helyszínéül. Az 550 millió eurós befektetésből a Dunaújváros melletti Rácalmáson a világ egyik legkorszerűbb abroncsgyára épült. A gyár 2007 júniusában kezdte meg működését és azóta is folyamatosan fejlődik, bővül. A második ütem befejezését követően 2011 második felében a magyarországi gyárban a dolgozók száma 2000-re bővült, és a gyártóbázis elérte a 34.000 darabos napi kapacitást. A cég jelenleg már több mint 2700 alkalmazottat foglalkoztat és évente 12 milliónál is több gumiabroncsot gyárt személygépkocsik, SUV-ok és könnyű tehergépkocsik számára. A jelenleg folyamatban lévő harmadik beruházási ütem 2014/15-ös befejezését követően a magyar gyár éves gyártókapacitása 17 millióra fog növekedni. A rácalmási gyárban készült termékek az európai piacot szolgálják ki, és megfelelnek a vezető autógyártók előírásainak és igényeinek is. A Hankook Tire Magyarország Kft. rendelkezik az ISO/TSO 16949:2009 minőségi és az ISO 14001:2004 környezetvédelmi tanúsítvánnyal. A rácalmási gyár közvetlenül szállít abroncsokat a Volkswagen, a Hyundai, a KIA és a Mercedes-Benz európai gyáraiba.

További információ: [www.hankooktire-press.com](http://www.hankooktire-press.com) és [www.hankooktire-eu.com](http://www.hankooktire-eu.com)

**Kapcsolat:**

|  |  |  |
| --- | --- | --- |
| **Roy Katalin**  Kommunikációs vezető  **Hankook Tire Magyarország Kft.**  Kommunikációs Osztály  2459 Rácalmás, Hankook tér 1.  Tel.: +36-25-556-096  Fax : +36-25-556-359  e-mail: [pr.hungary@hankooktire.com](mailto:pr.hungary@hankooktire.com)fkinzer@hankooktire.com |  | **Tátrai Marcell**  Kommunikációs igazgató  **Stern Communications**  1118 Budapest, Dayka Gábor utca 3.  Tel.: +36 1/700-1621  Fax: +36 1/700-1626  e-mail: [marcell.tatrai@sterncom.hu](mailto:marcell.tatrai@sterncom.hu) |